BECARI/ÀRIA D’ATENCIÓ GENERAL PER L’OFICINA:

L’Oficina Mobilitat de Internacional d’Estudiants, del Gabinet de Relacions Internacionals i Internacionalització de la UPC, **ofereix dues places de becari/ària de col·laboració** amb les següents característiques:

* **Lloc de treball: Oficina de Mobilitat Internacional (OMI)**

Edifici C-3, Pl. Telecos – Campus Nord.

* **Dedicació: 20 hores setmanals.**
* Horari: entre l’11 i el 24 de juliol de 2022, de dilluns a divendres, de 10h a 14h. L’agost no es treballa; les places es reprendran el setembre fins el 28 de febrer de 2023 (amb possibilitat de renovació), de dilluns a divendres, de 10h a 14h. Es valorarà la disponibilitat de treballar una tarda a la setmana (a canviar per 2 hores d’un dels matins), a partir de setembre.
* Tasques de la plaça:
	+ Atenció presencial al taulell de l’Oficina als estudiants internacionals de la UPC
	+ Col·laboració en el manteniment de la web
	+ Preparar material d’acollida pels estudiants internacionals.
	+ Suport en les activitats de benvinguda d’estudiants internacionals
	+ Atenció telefònica i per e-mail a les bústies de consultes de l’Oficina
	+ Suport a les tasques administratives del Gabinet
* Requisits:
	+ Habilitats comunicatives.
	La nostra oficina dóna atenció al taulell principalment a estudiants internacionals, als que donem informació d’acollida i, sobretot, sobre tràmits legals amb la policia o la Subdelegació del Govern a Barcelona. En aquesta oficina atenem estudiants internacionals de procedències i cultures molt variades.
	+ Coneixement avançat de l’anglès i castellà.
	Voldríem remarcar la importància del domini mitjà de la llengua anglesa (sobre tot oralment) per tal de ser considerat/ada candidat/a a la plaça. La tasca principal dels nostres becaris es l’atenció i informació a l’estudiant internacional al taulell de l’Oficina de Mobilitat Internacional de la UPC. Les persones que no puguin mantenir una conversa senzilla en anglès de manera fluïda no cal que es presentin, ja que no podran ser considerades com a candidats/ates.
	+ També és imprescindible el domini del castellà (oral i escrit).
	+ Coneixements a nivell d’usuari d’eines ofimàtiques : Word, Excel, Access, PowerPoint, correu electrònic, eines de navegació per Internet.
* Competències valorables:
	+ Es valorarà la competència vers el treball en equip, organització del treball, puntualitat, compromís, actitud positiva i proactiva i responsabilitat
	+ Es valorarà el coneixement d’altres idiomes: principalment francès, alemany i/o italià.
	+ Es valorarà el coneixement d’eines d’edició i creació de pàgines web i edició de vídeo.

Els interessats han de remetre: el seu currículum vitae, el títol d’anglès i una carta de motivació per e-mail a l’adreça: oficina.mobilitat.internacional@upc.edu (esmenteu si us plau com a ASSUMPTE: BEQUES D’APRENENTATGE OMI),. En la carta de motivació heu de confirmar expressament que teniu disponibilitat els matins de dilluns a divendres entre les 10h i les14h .

**Les places ofertes són només dues,** però com veureu, es convoquen quatre beques. Això és així perquè, apart de les dues beques que comencen l’1 de setembre, es convoquen dues paral·leles pel període de l’11 al 24 de juliol, període obligatori de formació per a les dues persones seleccionades. Per tant, tot i que veureu quatre convocatòries, **les beques són només dues**.

Podeu presentar-vos a les quatre, si voleu. Si us presenteu a dues, estan associades així, 6956/6957 i 6958/6959. Per tant, si us presenteu a dues, han d’estar lligades (o perdreu possibilitats). Per ex., si us presenteu a la 6956, us heu de presentar també a la 6957, i si us presenteu a la 6958, us heu de presentar també a la 6969. Però tal com hem dit abans, el millor és que us presenteu a les 4 places, per tal de tenir més possibilitats.

Barcelona, 11 de maig de 2022